মিস্টি (পোকেমন)
মিস্টি, জাপানে কাসুমি (カスミ) নামে পরিচিত, নিন্টেন্ডোর মালিকানাধীন পোকেমন ফ্র্যাঞ্চাইজি এবং সাতোশি তাজিরি দ্বারা নির্মিত একটি কাল্পনিক চরিত্র। চরিত্রটিকে পোকেমনের বিভিন্ন ভিডিও গেম, যেমন পোকেমন রেড অ্যান্ড ব্লু, পোকেমন গোল্ড এবং সিলভার এবং এগুলোর নতুন ভার্সনে জিম লিডার হিসেবে উপস্থিত করা হয়েছে। প্রথম পাঁচটি সিজনে পোকেমন অ্যানিমেতে একটি পার্শ্বপ্রধান চরিত্র হিসেবে উপস্থিত ছিলো। এরপর পারিবারিক জিম চালানোর জন্য সেরুলিয়ান সিটির পথে রওনা হওয়ার আগে অ্যাশ কেচাম এবং ব্রক/ট্রেসির সাথে ভ্রমণ করেছিলো, পরবর্তীতে অস্থায়ীভাবে অ্যানিমেতে উপস্থিত হয়। অ্যাশ বিশ্ব করোনেশন সিরিজে জয়লাভের পর মিস্টি ও ব্রকের সাথে পুনরায় একত্রিত হয়। চরিত্রটি পোকেমন অ্যাডভেঞ্চারের মতো মাঙ্গাতেও উপস্থিত হয়েছে। তিনি ওয়াটার টাইপ পোকেমনে বিশেষজ্ঞ।